EELNÕU

# KOHTLA-JÄRVE LINNAVOLIKOGU

## O T S U S

Kohtla-Järve august 2022 nr

Bussi kapitalirendilepingu sõlmimiseks

nõusoleku andmine

Kohtla-Järve Linnavolikogu 21. detsembri 2016. a otsusega nr 194 „Bussi kasutusrendilepingu sõlmimiseks nõusoleku andmine“ oli antud nõusolek bussi kasutusrendilepingu sõlmimiseks. Kohtla-Järve Linnavalitsuse 7. veebruari 2017. a korraldusega nr 133 „Riigihanke „Bussi kasutusrendile võtmine“ pakkumuse edukaks tunnistamine“ oli riigihanke Silberauto Eesti AS-i pakkumus edukaks tunnistatud. Kohtla-Järve Linnavalitsuse ja Silberauto Eesti AS sõlmisid 4. juulil 2017. a lepingu nr 317KL00971/2 (registreeritud Kohtla-Järve Linnavalitsuse dokumendiregistris 4. juulil 2017. a numbri 2-8.12/354 all) bussi Mercedes-Benz Sprinter 516 CDI Van R3L (registrinumber 445BTR) rendiks tähtajaga 21. juuni 2022. a. Otstarbekas on jätkata olemasoleva bussi kasutamist ning sõlmida uus leping Kohtla-Järve Linnavalitsuse kasutuses oleva bussi kapitalirendiks. Uue samaväärse bussi rentimine kasutusrendi lepingu alusel on oluliselt kallim. Kasutuses olev buss on heas tehnilises seisukorras ning selle hoolduse ajalugu on jälgitav. Bussi tehnilised näitajad ja varustus vastavad ametiasutuse vajadustele. Buss täiendavaid investeeringuid ei vaja.

Lähtuvalt ülaltoodust ning kohaliku omavalitsuse korralduse seaduse § 22 lõike 1 punkti 8 ja Kohtla-Järve Linnavolikogu 20. detsembri 2017. a määruse nr 6 “Linnavara valitsemise kord” § 5 lõike 4 punkti 2 alusel Kohtla-Järve Linnavolikogu

o t s u s t a b:

1. Anda Kohtla-Järve Linnavalitsusele nõusolek bussi kapitalirendilepingu sõlmimiseks summas kuni 40 000 (nelikümmend tuhat) eurot koos käibemaksuga tähtajaga kuni 5 (viis) aastat.
2. Volitada linnapea Toomas Nael allkirjastama punktis 1 nimetatud lepingut.
3. Otsus jõustub teatavakstegemisest.

Otsust on võimalik vaidlustada 30 päeva jooksul teadasaamise päevast arvates vaide esitamisega Kohtla-Järve Linnavolikogule haldusmenetluse seaduses sätestatud korras või kaebuse esitamisega Tartu Halduskohtu Jõhvi kohtumajja halduskohtumenetluse seadustikus sätestatud korras.

Tiit Lillemets

volikogu esimees